अपने अहाते से उन्हें भगाना अपनी त्वचा से मच्छरों को दूर रखना उनके पनपने के स्थानों को ख़त्म करना
मच्छर सिट्रोनेला तेल के पास जाना पसंद नहीं करते। इसे अपने शरीर पर इस्तेमाल करने के अतिरिक्त, सिट्रोनेला ऑइल को निम्न लिखित तरीकों से मच्छरों को अपनी संपत्ति से दूर रखने के लिए किया जा सकता है:  सिट्रोनेला की मोमबत्ती या मशाल जलाएं। हवा में धुँआ होना कुछ कीटों को दूर भगा सकता है। अपने बगीचे में एक गमले में सिट्रोनेला का पेड़ लगाएं। उपयोग करने के लिए इसकी एक टहनी तोड़ के अपनी त्वचा पर और अहाते की परिधि में इसे रगड़ें––गंध मच्छरों को हतोत्साहित कर सकती है। सिट्रोनेला की गंध वाली कॉइल्स का उपयोग करें। इनमें डाले गए दूसरे तत्वों की जांच कर लें और धुएं से दूर बैठे, क्योंकि किसी भी प्रकार के धुएं का अन्तःश्वसन बहुत ज्यादा अस्वास्थ्यकर होता है। एक ऑइल बर्नर ले आएं और एक मोमबत्ती से थोड़ा पानी और लेमन यूकेलिप्टिस,लैवेंडर या कैटनिप जैसे एसेंशियल ऑयल्स (ऐसे कुछ ऑयल्स का मिश्रण ज्यादा बेहतर रहेगा) मिला कर गर्म करें। मोमबत्ती की गर्मी ऑइल को हवा में वाष्पित करेगी, और गर्मी और रिपेलेंट ऑयल्स दोनों मिलकर 2 से 3 मीटर की परिधि को मच्छर फ्री-जोन बना देंगे। आप कहीं बाहर खाना खा रहें हैं, तो आप उचित दूरी पर साबुन के पानी से भरा एक बर्तन रख के मच्छरों से बच सकते हैं। मच्छर पानी के स्त्रोत की तरफ आकर्षित होंगे, और वे साबुन के झाग में फस के डूब जायेंगे। दरवाजों, खिड़कियों और अहातों में LED लाइट्स लगाएं। अगर आपकी लाइट्स LED, येलो बग लाइट्स या सोडियम लैम्प्स हैं तो मच्छर उनके पास फटकना नहीं चाहते। यदि आप बहुत ज्यादा मच्छरों से प्रभावित इलाके में रहतें है, तो आप बाहर और अंदर दोनों ही जगहों पर जाल या आढ़ लगाना चाहेंगे। अनुकूल जाली या आउटडोर कवरिंग को अपने अहाते या बाहरी इलाके में लगाएं। एक वाटरप्रूफ कवरिंग आपको बारिश, बर्फ और कीटों से भी बचाएगा। रोज लहसुन खाना वैज्ञानिक अध्ययनों से मच्छरों को भगाने का एक प्रमाणित तरीका नहीं हैपर कुछ लोग मानते है की यह एक प्रकार से रोक के रूप में काम करता है। चूँकि लहसुन खाने में स्वादिस्ट होता है, इसे उगाने में कोई हर्ज नहीं है, पर कीटो को भगाने के साधन के रूप में सिर्फ इस पर भरोसा ना करें।  अपने घर के आस-पास लहसुन उगाएं। यह आपके घर के आस-पास या बालकनी आदि में कहीं भी लगाया जा सकता है।  अपने स्थानीय किराने की दुकान से खरीदे हुए लहसुन पाउडर का अपने अहाते में छिड़काव भी मच्छर भगाने में मददगार हो सकता है। अपने अहाते और आँगन के क्षेत्रो के आसपास थोड़ा अतिरिक्त छिड़काव करें। यह आपके पालतू पशुओं को अगर वो इस क्षेत्र में सोते हैं तो मच्छरों के काटने से बचा सकता है। एक समर्पित मशीन जो मच्छरों को आकर्षित करने के लिए गर्मी और कार्बन डाइऑक्साइड का उपयोग करती है और फिर उन्हें किसी जाल,केमिकल या कंटेनर के उपयोग से फँसा या मार देती है, मच्छरों को प्रभावी ढंग से मार सकती है। जहाँ ये मच्छरों को फसाने वाले सिस्टम महंगें होते है, पर बहुत प्रभावी होते हैं, और यदि आप अपने अहाते को मच्छरों से मुक्त रखना चाहते है तो यह सिस्टम्स अवश्य विचार करने लायक हैं।  मच्छरों को फसाने वाला सिस्टम आपके अहाते के "सभी" मच्छरों को नहीं हटाएगा। हर कॉलोनी में मच्छरों की एक से ज्यादा प्रजाति जन्म लेती है और अलग अलग फसाने वाले सिस्टम अलग अलग प्रजातियों के निपटान के लिए बने होतें हैं। अपने क्षेत्र में आस-पड़ोस के लोगों से पूछें कि आपके क्षेत्र में कौन से फसाने वाले सिस्टम्स ने बढ़िया काम किया है।  इलेक्ट्रिक "जैपर" के उपयोग से बचें। ये कीटों को बहुत प्रभावी ढंग से मारते हैं, पर सामान्यतः मरने वाले कीट वो होते है जो कोई नुकसान नहीं पहुँचाते। इसके अलावा ये बहुत ही बुरी आवाज करते हैं। एक मच्छरमार  रैकेट, सामान्यतः मक्खीमार रैकेट की अपेक्षा अधिक मोटी प्लास्टिक या धातु का बना होता है, और यह एक बैडमिंटन के रैकेट की तरह होने से आपकी पहुँच बढ़ा देता हैं। इस कारण से आप रुके हुए मच्छर को बहुत तेजी से मार सकते हैं।  कोई भी ऐसी चीज जो आपके हाथ की पहुंच बढ़ा दे, इसीलिए मच्छरमार रैकेट तेजी से घूमता है, रोल किया हुआ न्यूज़ पेपर या मैगज़ीन को आजमा कर देखें। क्या आपके पास ऐसी कोई चीज नहीं है? तो मच्छर को अपने दोनों हाथों से ताली बजाते हुए मार दें। दोनों हाथों का उपयोग एक हाथ की अपेक्षा अधिक प्रभावी होगी क्योंकि दोनों हाथों की तरफ से आ रही हवा उसे आपके किसी हाथ तक पहुँचा ही देगी। उन्हें अपने शरीर से दूर रखना मच्छरों के काटे जाने से बचने का सर्वोत्तम तरीका है। जब आप घर के बाहर हों विशेषतः दिन के समय अपने शरीर के खुले हिस्सों और कपड़ों पर इन्सेक्ट रिपेलेंट लगाएं। जब आप सनस्क्रीन का उपयोग कर रहें हों, तो उसे इन्सेक्ट रिपेलेंट से पहले लगाएं।  वो रिपेलेंट जिनमें DEET (N,N-diethyl-m-toluamide) की मात्रा 30% से 50% है, सबसे लोकप्रिय हैं, और वयस्कों और दो महीने से अधिक के बच्चों के लिए अनुशंसित हैं और कई घंटो तक प्रभावी रहतें हैं। इससे कम DEET की मात्रा वाले रिपेलेंट कम समय के लिए सुरक्षा प्रदान करते है और कई बार लगाने पड़ते हैं। 15% तक picaridin युक्त रिपेलेंट, जिन्हे कई बार लगाना जरूरी होता है, बाजार में उपलब्ध हैं। picaridin गन्धरहित होता है, और बेहतर एहसास देता है, और DEET की तरह प्लास्टिक की परत जैसा नहीं लगता। शोध दिखाते हैं की यह DEET की तरह ही मच्छर भगाने में प्रभावी है और सिर्फ दो महीने के नवजात शिशु को भी लगायी जा सकता है। दो महीने से कम के नवजातों की सुरक्षा के लिए रिपेलेंट के स्थान पर सही माप की मच्छरदानी का प्रयोग करें। प्रयोगशाला में सिंथेटिक केमिकल्स को मिलाकर बनाये गए केमिकल निवारकों के सुरक्षित होने पर प्रश्न उठाये गयें हैं, और इनके बजाय कई प्राकृतिक उपाय भी उपलब्ध है जिनका आप उपयोग कर सकते हैं। सिट्रानेल ऑइल (Citronella oil), सिनमन ऑइल (cinnamon oil) और केस्टर ऑइल (castor oil) मच्छरों को दूर रखने में प्रभावी माने जाते हैं। केमिकल संस्करणों की अपेक्षा सर्वाधिक प्राकृतिक रिपेलेंट को सबसे अधिक बार लगाने की जरूरत पड़ती है।  लेमन यूकेलिप्टस (lemon eucalyptus) का तेल भी बाजार में कई नामो से उपलब्ध है, इन्हे प्राकृतिक रूप से यूकेलिप्टस से निकाल कर बनाया जाता है और इनमें बड़ी अच्छी सुगंध और अहसास मिलता है। ये प्लास्टिक की परत जैसे नहीं लगते।यह भी मच्छरों को भगाने में प्रभावी है। टी ट्री ऑइल (Tea tree oil) भी एक उपयोगी रिपेलेंट हो सकता है। ऐसे व्यापारिक रिपेलेंट खोजें जिनमें यह शामिल हो। स्किन आर्मर डीप वुड्स आउटडोर सोप (Skin Armour Deep Woods Outdoor soap) का उपयोग करके देखें। यह उत्पाद मच्छरों से बचाव के लिए एक सक्षम उत्पाद की खोज में ऑस्ट्रेलिया और चीन के शोधकर्ताओं द्वारा पिछले दशक में किये गए सम्मिलित अथक प्रयासों का नतीजा है। शक्तिशाली प्राकृतिक तेलों के समूह से निर्मित यह पूर्ण रूप से एक प्राकृतिक उत्पाद है और कैंपिंग या बाहर काम करते वक़्त आपको मच्छरों के हमले से सुरक्षित रखने में मदद कर सकता है। पूरी बांह की शर्ट और पूरे पैरों को ढकने वाला पैंट घर से बाहर आपको मच्छरों से सुरक्षित रहने में सहायता कर सकतें हैं। अपनी त्वचा को ढक लेना मच्छरों को भगाने का सबसे उपयोगी तरीका है।  पर्मेथ्रिन (permethrin) या अन्य मान्यता प्राप्त रिपेलेंट को भी अतिरिक्त सुरक्षा के लिए कपड़ों पर छिड़का जा सकता है। पर्मेथ्रिन (permethrin) को सीधे त्वचा पर उपयोग ना करें। गर्म मौसम में भारी और गहरे रंग के कपड़ों को पहनने से बचें। मच्छर गर्म शरीरों के प्रति आकर्षित होते हैं, इसलिए ठंडा रहना मच्छरों के काटने से बचने का एक प्रभावी उपाय है। ऐसा प्रतीत होता है कि काला, नीला और लाल रंग भी मच्छरों को सबसे ज्यादा पसंद है।  मच्छरों मौसम में बाहर होने पर सेंट न लगाएं। मच्छर पसीने से आकर्षित होते है पर परफ्यूम की सुगंध उन्हें और भी ज्यादा आकर्षित करती है। यदि आप मच्छरों के आधिक्य वाली जगह पर सो रहे हैं तो मच्छरदानी को ऐसे उपयोग करें की वह चारों तरफ से आपको घेर ले। केवल यही एक प्रभावी तरीका है जो उन्हें अंदर आकर आपको काटने से रोक सकता है, विशेषतः जब आपके आस-पास कोई खुला खिड़की या दरवाजा हो।  नियमित रूप से जांच करे कि आपकी मच्छरदानी में कोई छेद ना हो; पैर के अधिक लम्बे नाखून भी सोते समय इसमें छेद कर सकते हैं। सुनिश्चित करें कि सोते हुए आप कहीं से भी मच्छरदानी को न छूए। जब आप मच्छरों का आधिक्य महसूस करें तो पालतू पशुओं या पक्षियों के आश्रय को मच्छरदानी से ढक दें। अपने घर के सब दरवाजे और खिड़कियों में छेद या टूट-फूट की जांच करें जिनसे मच्छर अंदर आ सकते हों। सिलिकॉन की संध बंद करने वाली पट्टी और स्क्रीन पैचेज बढ़िया काम करते हैं। दरवाजों के गैप्स को भरने के लिए वेदर स्ट्रिपिंग का इस्तेमाल करें, विशेषतः दरवाजों के निचले हिस्सों पर ध्यान दें। मच्छरों को अंदर आने से रोकने का कोई एकदम निश्चित तरीका नहीं है, परन्तु इन कदमों को उठाने से आपको मदद जरूर मिलेगी। उनमें शाम, सुबह और अन्धेरें में बाहर आने की प्रवत्ति होती है, इसलिए अगर आप से हो सके, तो इन समयों पर घर के अंदर ही रहें। जब आप ऐसे समय पर बाहर निकलतें है जब मच्छर सबसे ज्यादा सक्रिय हों, तो स्वयं को उनसे सुरक्षित रखने के लिए पर्याप्त कपड़े पहनें। मच्छर प्रायः पानी की ओर आकर्षित होते हैं, विशेषतः रुका हुआ पानी। मच्छरों के पनपने की जगहों के कुछ उदाहरण है पुराने टायर्स, रास्ते के गड्डे, जाम या बंद पड़े गटर, साफ़ न किये हुए मछली घर, खाली गमले, और ऐसी कोई भी चीज जो एक बार में कुछ दिनों के लिए पानी को रोक कर रख सकतीं हैं।  छोटे गड्ढों का पानी बाहर की कठोर सतह पर फैलाने के लिए झाड़ू का उपयोग करें। बड़े गड्ढों का पानी निकलने के लिए साइफन पंप का उपयोग करें। यदि आप गली के रुके हुए पानी, ड्रेनेज के गड्ढे या और किसी रुके हुए पानी की वजह से जिन पर आपका नियंत्रण नहीं है और इनकी वजह से आप मच्छरों से प्रभावित हैं, तो जिम्मेदार प्राधिकरण से बात करें और उन्हें बताये कि आपको लगता है कि उक्त पानी मच्छरों के पनपने का स्त्रोत बन गया है। अगर किसी विशेष पानी के स्त्रोत को हटाना संभव न हो तो ऐसे पानी में Bacillus thuringiensis israelensis (BTI) छोड़ दें। BTIs बैक्टीरिया की ऐसी प्रजाति है जो लार्वासाइड की तरह काम करता है और यह एक महीने जितने समय तक मच्छर के लार्वा को मारता रहता है, इसके अतिरिक्त यह बच्चो और पालतू जानवरों के लिए सुरक्षित होता है और विषैला नहीं होता। यदि आपके यहाँ कोई ऐसा स्विमिंग पूल या पोंड हो जिसका बहुत कम उपयोग होता हो, तो वह मच्छरों के पनपने का जरिया बन सकता है। ऐसे जल स्त्रोतों का नियमित रख-रखाब करें ताकि इनका पानी ताजा और बहता हुआ रहे , ऐसा करके खुद की और अपने पड़ोसियों की सहायता करें।  तालाब और ऐसे अन्य जल स्त्रोतों के आसपास से हरियाली को काट दें। अगर आपके पास कोई बर्डबाथ या अन्य कोई छोटा जल स्त्रोत है, तो बार बार इसका पानी बदलते रहे या उसे हिलाते डुलाते रहें ताकि मच्छर इसमें अंडे ना दे पाएं। सही केमिकल्स से अपने पूल का ट्रीटमेंट करें ताकि ये मच्छरों के रहने योग्य ना रहे। बहुत ज्यादा घास और झाड़ियाँ मच्छरों के लिए छुपने और पनपने की जगह उपलब्ध करवाते हैं। सुनिश्चित करें कि आप नियमित रूप से अपने लॉन की घर की कटाई करते रहें और झाड़ियों और वनस्पतियों को काटने के लिए हेज ट्रिमर का उपयोग करें।
उन्हें भगाने के लिए सिट्रोनेला उत्पादों का उपयोग करें: एसेंशियल ऑयल्स को जलाएं: साबुन के पानी का एक बर्तन बाहर रखें: ऐसी लाइट्स का प्रयोग करें जो मच्छरों को आकर्षित नहीं करतीं: बाहरी क्षेत्र में आड़ या कवर लगाएं: अपने अहाते में लहसुन उगाएं: मच्छरों को फसाने वाला सिस्टम लगाएं: मच्छरमार रैकेट से उन्हें मार भगाएं: केमिकल मॉस्क्विटो रिपेलेंट लगाएं: तेल आधारित रिपेलेंट का उपयोग करें: ढ़ीले और पूरा शरीर ढकने वाले कपड़े पहनें: रात के समय खुद को सुरक्षित रखने के लिए मच्छरदानी का उपयोग करें: अपने घर को कीटरोधक बनायें: उस समय अंदर रहे जब मच्छर बाहर रहना ज्यादा पसंद करते है: अपने अहाते से किसी भी गंदे पानी के स्त्रोत को हटा दें: स्विमिंग पूल और पानी के अन्य स्टोरेज टंकियों आदि का रख-रखाब करें: अपनी घास को नियमित रूप से काटते रहें और झाड़ियों की काट-छांट समय से करते रहें:
https://www.wikihow.com/Get-Rid-of-Mosquitoes https://www.wikihow.com/Get-Rid-of-Mosquitoes https://www.wikihow.com/Get-Rid-of-Mosquitoes
Repelling Them From Your Yard Keeping Mosquitoes Away from Your Skin Zapping Their Breeding Sites